2026 AASTA LOKSA JÜRIÖÖ TEATEJOOKSU JUHEND

1. Eesmärk ja ülesanne
Tähistame üheskoos Eesti rahva ühe olulise sündmuse – Jüriöö ülestõusu 683 aastapäeva. Aprill on südamekuu. Propageerime liikumise ja sportimise vajalikkust ja tervislikke eluviise. Selgitame välja 2026 aasta Loksa kandi parimad teatejooksu võistkonnad.
2. Läbiviimise aeg ja koht
Seitsmeliikmelistele võistkondadele mõeldud teatejooks toimub kolmapäeval, 22. aprillil algusega kell 18.30 Loksal. Start ja finiš asuvad keskväljakul (Tallinna tn 32 ja 34 vahelisel alal, Linnaplatsil), distantsi kogupikkuseks on umbes 3,5 km. Tulemused fikseeritakse käsitsi ajavõtuga.
Teatevahetuspunktid on tähistatud.
Teateetapid:
- I etapp: keskväljak – Tulisilma Ärikeskus
- II etapp: Tulisilma Ärikeskus – Pargi ja Mere tn rist
- III etapp: Pargi ja Mere tn rist – Ranna ja Mere tn rist
- IV etapp: Ranna ja Mere tn rist – Hara tee rist (Kuivoja puhkekeskuse teeots)
- V etapp: Hara tee rist  (Kuivoja puhkekeskuse teeots)– Rahu tn bussipeatus
- VI etapp: Rahu tn bussipeatus – Loksa kalmistu värav (parkla vastas)
- VII etapp: Loksa kalmistu värav (parkla vastas) – keskväljak
3. Registreerimine ja osalemistasu
Võistlejate registreerimine toimub kohapeal ning lõpeb 20 minutit enne starti. Osalemine on tasuta.
4. Osavõtjad ja tervislik seisund
Võistlusest osavõtt on vabatahtlik. Võistlejad vastutavad oma tervisliku seisundi eest ise. Võistluste korraldaja osutab võistluse käigus tekkinud traumade korral esmaabi ning vajadusel kutsub kiirabi.
5. Võitjate selgitamine ja autasustamine
Võitjad selgitatakse kuues võistlusklassis:
-lasteaia lapsed (isad-emad ja õpetajad jooksevad lastega kaasa)
-1.-3. klass– segavõistkonnad (poisid + vähemalt kaks tüdrukut)
- 4.-6. klass – segavõistkonnad (poisid + vähemalt kaks tüdrukut)
- 7.-9. klass – segavõistkonnad (poisid + vähemalt kaks tüdrukut)
- 10.-12. klass – segavõistkonnad (poisid + vähemalt kaks tüdrukut)
- täiskasvanud – segavõistkonnad (mehed või poisid + vähemalt kaks naist või tüdrukut)
Autasustatakse vanusegruppide 3 tublimat võistkonda
6. Võistluse korraldamine
Võistluse läbiviimise eest vastutavad Loksa Spordikeskus
Peakohtunik Aarne Idavain ja sekretär Liina Liivamägi.
Täiendav info: telefonil 54740944 või tarmo.amer@ loksa.ee
TULGE OSALEMA JA OMA SÕPRADELE JA KAASLASTELE KAASA ELAMA
LIIKUMINE JA SPORT = TERVIS!